শামসুল হক শিক্ষা কমিশন, ১৯৯৭
শামসুল হক শিক্ষা কমিশন, ১৯৯৭ হলো বাংলাদেশ সরকারের নির্দেশে ১৯৯৭ সালে গঠিত একটি শিক্ষা কমিশন। এই কমিশনের প্রধান ছিলেন ঢাকা বিশ্ববিদ্যালয়ের ১৮ তম উপাচার্য অধ্যাপক মুহাম্মাদ শামসুল হক। এই কমিশনের সর্বমোট সদস্য ছিলো ৫৬ জন, কমিশনের উদ্দেশ্য ছিলো একটি বাস্তবধর্মী, গণমুখী, কর্মমুখী ও গতিশীল শিক্ষানীতি প্রণয়ন করা। কয়েক মাসের মধ্যেই কমিশন তাদের কর্ম সম্পাদন করে কমিশনের রিপোর্ট জমা দেয়। তবে কমিশনের পরামর্শের অনেক কিছুই পরবর্তীতে বাস্তবায়ন হয়নি। এই শিক্ষা কমিশন নানামুখী মানবিক গুনাবলির পরিস্ফুটনের প্রতি গুরুত্ব দিয়ে শিক্ষানীতি প্রস্তাব করেছিলো।